
	בבית המשפט העליון   בשבתו כבית משפט לערעורים אזרחיים


	ע"א  3398/06

	ע"א  4364/06


	כבוד הנשיא א' ברק
	בפני:


	כבוד השופטת א' פרוקצ'יה
	

	כבוד השופטת ע' ארבל
	


	הרשות להגבלים העיסקיים
סוכני דלק ושמנים בע"מ
	המערערת בע"א 3398/06:
המערערת בע"א 4364/06:


	נ  ג  ד
	


	1. דור-אלון אנרגיה בישראל (1988) בע"מ
	המשיבים:

	2. סונול ישראל בע"מ
	


	ערעור על פסק דינו של בית הדין להגבלים עסקיים 

מיום 9.4.06 בתיק ה"ע 613/05 שניתן על ידי כבוד השופטת מ' מזרחי, פרופ' ר' גרונאו ומר נ' ליסובסקי


	(12.6.06)
	ט"ז בסיון תשס"ו
	תאריך הישיבה:


	עו"ד ענת קליין ועו"ד אלעד בנבג'י

עו"ד בעז בן-צור; עו"ד פרופ' זהר גושן 

ועו"ד קרן שמש
	בשם המערערת

בע"א 3398/06:

בשם המערערת 

בע"א 4364/06:


	עו"ד ניב זקלר, עו"ד עופר ארגוב ועו"ד שרון מרקוביץ
	בשם המשיבה 1:



	עו"ד ד"ר אביגדור קלגסבלד ועו"ד אמיר שרגא
	בשם המשיבה 2:


	פסק-דין


1.
הסוגייה שהועמדה להכרעתנו בהליך זה הינה האם המיזוג המבוקש בין המשיבה 1, דור אלון אנרגיה בישראל (1988) בע"מ לבין המשיבה 2, סונול ישראל בע"מ, עולה בקנה אחד עם אמות המידה הקבועות בסעיף 21 לחוק ההגבלים העיסקיים – התשמ"ח-1988 שתכליתן למנוע פגיעה בתחרות ולהגן על האינטרס הציבורי.


על פי החלטת הממונה על ההגבלים העיסקיים (להלן – "הממונה") מיום 2.11.05 אין לאשר את המיזוג שכן קיים חשש סביר כי כתוצאה מהמיזוג תיפגע באופן משמעותי התחרות בענף הדלק, והציבור עלול להיפגע. בערר שהגישו החברות לבית הדין להגבלים עיסקיים קבע בית הדין כי יש לבטל את החלטת הממונה ולאשר את המיזוג בכפוף לקיומם של מספר תנאים.

2.
על פסק דינו של בית הדין הוגשו ערעורים בפנינו על ידי הממונה וכן סוכני דלק ושמנים בע"מ (סד"ש). תכלית הערעורים לבטל את פסק הדין של בית הדין, ולהחזיר על כנה את החלטת הממונה, ולהביא בכך להצבת איסור על מיזוג החברות נכון לעת זו.

3.
נתנו דעתנו לכלל טעמי הערעורים ולטיעוני התשובה של החברות, הן בכתובים והן בעל-פה. לאחר ששקלנו את מכלול היבטיה של הסוגיה, באנו לכלל מסקנה כי יש לקבל את הערעור, לבטל את פסק דינו של בית הדין, ולהחזיר על כנה את החלטת הממונה. משמעות הדבר היא כי המיזוג בין החברות לא יזכה לאישורה של הרשות המוסמכת, ולפיכך לא יוכל להתממש.

4.
בשל גורם הזמן, שהוא ממהותו של הענין בשל טיבו, ונוכח נסיבות המיוחדות לחברות עצמן וכן למהלכים כלליים המתרחשים במשק שיש להם השלכה לענין זה, אנו מודיעים את תוצאת פסק דיננו, בלא שמתלווים לו נימוקים.


נימוקינו יינתנו בנפרד, בשלב מאוחר יותר.


הערעור מתקבל, איפוא, בלא שניתן צו להוצאות.


ניתן היום, י"ט בסיון תשס"ו (15.6.06).

